**Tájékoztató intézményi étkeztetéssel kapcsolatban**

Az intézményi gyermekétkeztetéssel kapcsolatos feladatokat a 2020/2021-es tanévben Nagykanizsai Megyei Jogú Város Polgármesteri Hivatala látja el, az ügyintézés Nagykanizsa Fő út 8. szám (Bazár-udvar) alatti irodában történik.

**1. Az étkezés költsége**

Nagykanizsa Megyei Jogú Város Önkormányzata a gyermekeknek, tanulóknak a nemzeti köznevelésről szóló 2011. évi CXC. törvény szerint étkezési lehetőséget biztosít, a szolgáltatás igénybevétele térítési díjköteles.

Az intézményben biztosított étkezés térítési díjának megfizetésére a szülő, gyám (törvényes képviselő) köteles.

|  |  |  |  |  |  |
| --- | --- | --- | --- | --- | --- |
|  | Tízórai | Ebéd | Uzsonna | Reggeli | Vacsora |
| Óvoda | 105 Ft | 400 Ft | 105 Ft |  |  |
| Általános Iskola | 118 Ft | 431 Ft | 118 Ft |  |  |
| Középiskola | 135 Ft | 490 Ft | 135 Ft |  |  |
| Középiskolás kollégista | 135 Ft | 490 Ft | 135 Ft | 305 Ft | 240 Ft |
| Felnőtt |  | 828 Ft |  |  |  |

Nagykanizsa Megyei Jogú Város Közgyűlésének döntése alapján a fizetendő étkezési térítési díjak 2020. április 1-től

**2. Az étkezés megrendeléséhez és a térítési díjkedvezmények igényléséhez szükséges dokumentumok:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Jogcím | Óvoda | 1-8. évfolyam | | 1-8. évfolyamon felül |  | Szükséges dokumentumok | | | | |
| Megrendelés – Étkezés igénylés | Nyilatkozat | RGYVK határozat másolata | Magasabb összegű családi pótlék megállapításáról szóló határozat másolata/szakorvosi igazolás, szakvélemény | Az átmeneti gondozást biztosító gyermekjóléti szolgálat vezetője által kiállított igazolás | Határozat/ a kedvezmény a Polg. Hiv. Humánigazgatási csoportjánál igényelhető |
| kedvezmény mértéke (%) | | | |
| Rendszeres gyermekvédelmi kedvezményben részesülő gyermek | 100 | | 100 | 50 | X | X | X |  |  |  |
| Tartósan beteg vagy fogyatékos gyermek | 100 | | 50 | 50 | X | X |  | X |  |  |
| 3 vagy több gyermeket nevelő család | 100 | | 50 | 50 | X | X |  |  |  |  |
| 1 főre jutó havi jövedelem nem haladja meg a nettó minimálbér 130 %-át | 100 | | 0 | 0 | X | X |  |  |  |  |
| Nevelésbe vett gyermek | 100 | | 100 | 100 | X | X |  |  | X |  |
| Térítési díj hozzájárulás NMJV 6/2015. (II.16.) ÖR alapján\* | 30-50 | | 30-50 | 30-50 | X |  |  |  |  | X |

**3. Az étkezés igénylésének módja, határideje**

Tekintettel a koronavírus-járvány miatt elrendelt veszélyhelyzetre, valamint az oktatási intézményeknél fennálló iskolalátogatási tilalomra, a **hiánytalanul kitöltött étkezés igénylés nyomtatványokat és a kedvezményes étkezés igénybevételéhez szükséges nyilatkozatot és igazolásokat** kérjük e tájékoztató végén megadott címre/e-mail címre elküldeni **2020. június 15-ig.**

A nyomtatványok letölthetőek a [www.nagykanizsa.hu](http://www.nagykanizsa.hu) honlapról A város élete / Közétkeztetés menüpontból. (A nyomtatványok elérhetőek kitölthető űrlapként, valamint Word-dokumentumként is.)

Amennyiben elektronikus ügyintézésre nincs lehetőségük, a nyomtatványok személyesen átvehetők a Nagykanizsa, Fő út 8. (Bazár-udvar) alatti irodánkban.

**4. Az étkezési térítési díjak fizetésének szabályai**

Módja:

* csoportos beszedési megbízással: ebben az esetben az étkezési ügyintézőtől azonosító számot kell kérni a „Felhatalmazás csoportos beszedési megbízás teljesítésére” nyomtatványra, melyet kitöltés után a felhatalmazónak a számlavezető bankkal kell aláíratni. A bank elfogadását követően a megbízás másolatát / a bank által adott igazolást az étkezési csoporthoz kell eljuttatni.
* átutalással: a számlán szereplő bankszámlára;
* banki pénztári befizetéssel;

**Az étkezési térítési díjakat számla alapján előre kell megfizetni**, **a tárgyhónapot megelőző hónap 20. napjáig.**

A 2020/2021-es tanév szeptember hónapra szóló számlái augusztusban postai/elektronikus úton megküldésre kerülnek az étkezési típus igénylés nyomtatványon megadott címre/e-mail címre. Kérjük, hogy a számla kiegyenlítéséről 2020. augusztus 20-ig gondoskodni szíveskedjenek.

**Felhívjuk figyelmüket, hogy a térítési díj meg nem fizetése a szolgáltatás szüneteltetését vonhatja maga után a fennálló hátralék kiegyenlítéséig.**

**5. Az étkezés igénylésének lemondása**

Felhívjuk a Tisztelt Szülő figyelmét, hogy amennyiben a tanév során bármilyen **változás** történik (pl.: iskola-váltás, normatív kedvezményre való jogosultság/megszűnése), azt az **étkezési csoport felé 3 napon belül szíveskedjen jelezni.**

A tanév során betegség vagy egyéb ok miatti hiányzásokat **délelőtt 9 óráig** kérjük jelezni elérhetőségeinken. Minden esetben a **bejelentést követő naptól** tudjuk lemondani az étkezést. A hiányzást ingyenes étkezőnél is kérjük előre jelezni. **Későbbi időpontban lemondást elfogadni nem áll módunkban.**

**Felhívjuk a Tisztelt Szülő figyelmét, hogy a tanuló hiányzása nem vonja automatikusan maga után az étkezés lemondását.**

Késői lemondás esetén lehetőséget biztosítunk az ebéd éthordóban történő elszállítására az iskola konyhájáról. Amennyiben ezzel a lehetőséggel élni kívánnak, kérjük, jelezni szíveskedjen.

Az étkeztetéssel kapcsolatos ügyekben az alábbi elérhetőségeken állunk rendelkezésükre:

**Személyesen:** a Fő út 8. szám alatti irodájában

**Központi e-mail:** [**etkeztetes@nagykanizsa.hu**](mailto:etkeztetes@nagykanizsa.hu)

**Telefonon:**

|  |  |  |
| --- | --- | --- |
| **Iskolák** | Étkeztetési ügyintéző | |
| **Név** | **Telefonszám/e-mail** |
| Batthyány Lajos Gimnázium | Tóth Andrea | 06/20/2994059 |
| Kőrösi - Péterfy Általános Iskola Székhelyintézmény | Tóthné Gál Anita | 06/30/4619108 |
| Kőrösi - Péterfy Általános Iskola Tagintézmény |
| Palini Inkey Boldizsár Általános Iskola |
| Hevesi Sándor Általános Iskola | Hosszú Andrea | 06/30/6944119 |
| Kiskanizsai Általános Iskola |
| Miklósfai Általános Iskola |
| Rozgonyi Úti Általános Iskola | Tóth Márta | 06/20/4290405 |
| Zrínyi - Bolyai Általános Iskola Székhelyintézmény |
| Zrínyi - Bolyai Általános Iskola Tagintézmény |
| Dr. Mező Ferenc Gimnázium | Fábics Istvánné | 06/30/6297488 |
| Zsigmondy Vilmos Szakképző Iskola |
| Thúry György Szakképző Iskola |
| Cserháti Sándor Szakképző Iskola és Kollégium |
| Szivárvány EGYMI |